paragraph_text: Josip iz Arimateje, zamolio je Poncija Pilata za dozvolu, da može pokopati Isusovo tijelo. Tijela pogubljenih bila su na skrbi rimske države pa je trebalo pitati rimskog namjesnika za dopuštenje. Da su apostoli pitali, vjerojatno bi bilo odbijeni. Josip iz Arimateje bio je ugledni Židov, član Velikog vijeća. Potajno je bio Isusov učenik i protivio se što su židovski svećenici osudili Isusa na smrt. Kada je Josip došao Pilatu, on se začudio, da je Isus već umro. Pitao je rimskog satnika, da li je to istina. Kada se uvjerio, darovao je Josipu iz Arimateje Isusovo tijelo bez novčane naknade.